钦定古今图书集成/明伦汇编/氏族典/第257卷 > 王述
## 钦定古今图书集成/明伦汇编/氏族典/第257卷 > 王述

按《晋书王湛传》：“湛子承，承子述，字怀祖，少袭父爵，年
三十，尚未知名，人或谓之痴。司徒王导以门地辟为
中兵属，既见，无他言，惟问以在东米价，述张目不答。
导曰：‘王掾不痴，何言痴也？尝见导，每发言，一坐莫不
赞美，述正色曰：‘人非尧舜，何得每事尽善’！导改容谢
之。康帝为骠骑将军，召补功曹，出为宛陵令，历临海’”
太守，迁建威将军、会稽内史。莅政清肃，终日无事。母
忧去职，服阕，代殷浩为扬州刺史，迁散骑常侍、尚书
令。述每受职，不为虚让，其有所辞，必于不受。至是，子
坦之谏述曰：“汝谓我不堪邪？”坦之曰：“非也。但克让自
美事耳。”述曰：“既云堪，何为复让？人言汝胜，我，定不及
也。”太和三年卒，谥简，子坦之嗣。